**Tumačenje broj 11/23 od 9. veljače 2023.g.**

Člankom 25. točkom e) Kolektivnog ugovora propisano je da se trajanje godišnjeg odmora utvrđuje tako da se na četiri tjedna (20 radnih dana), koliko iznosi zakonom određeno najkraće trajanje godišnjeg odmora, dodaju dani godišnjeg odmora prema pojedinačno određenim mjerilima i to: e) s obzirom na ostvarene natprosječne rezultate rada prema propisanim kriterijima poslodavca i ocjeni ravnatelja: 1-3 dana; - za jedno prezentiranje odgojno-obrazovnog rada na gradskoj, županijskoj, državnoj, ili međunarodnoj razini, ili sudjelovanje na jednoj manifestaciji s djecom, a za ostale radnike prema ocjeni ravnatelja 1 dan; - za dva prezentiranja odgojno-obrazovnog rada na gradskoj, županijskoj, državnoj ili međunarodnoj razini, ili jedno navedeno prezentiranje i sudjelovanje na jednoj manifestaciji s djecom 2 dana; - za tri prezentiranja odgojno-obrazovnog rada na gradskoj, županijskoj, državnoj ili međunarodnoj razini, ili dva navedena prezentiranja i sudjelovanje na jednoj manifestaciji s djecom 3 dana. Sudjelovanje na manifestacijama predviđeno je Godišnjim planom i programom rada dječjeg vrtića (kao npr. Dječje sportske igre, Dječja olimpijada, Dani dječjih vrtića na Bundeku, nastupi djece na razini gradskih četvrti i mjesnih odbora, manifestacije dobivanja zelene zastave…). Prezentiranje na manifestaciji predstavlja svako uključivanje djece s odgojiteljima na istoj, a organizirano je na razini dječjeg vrtića, bez obzira provodi li se manifestacija na lokalnoj, gradskoj ili državnoj razini.

Tumačenje prava na obračun dodatka na radni staž za vrijeme privremene nesposobnosti za rad nije u nadležnosti Zajedničke komisije.

**Tumačenje broj 26/23 od 4. svibnja 2023.g.**

Člankom 25. točkom e) Kolektivnog ugovora propisano je: da se trajanje godišnjeg odmora utvrđuje tako da se na četiri tjedna (20 radnih dana), koliko iznosi zakonom određeno najkraće trajanje godišnjeg odmora, dodaju dani godišnjeg odmora prema pojedinačno određenim mjerilima i to: e) s obzirom na ostvarene natprosječne rezultate rada prema propisanim kriterijima poslodavca i ocjeni ravnatelja: 1-3 dana;

- za jedno prezentiranje odgojno-obrazovnog rada na gradskoj, županijskoj, državnoj, ili međunarodnoj razini, ili sudjelovanje na jednoj manifestaciji s djecom, a za ostale radnike prema ocjeni ravnatelja 1 dan;

- za dva prezentiranja odgojno-obrazovnog rada na gradskoj, županijskoj, državnoj ili međunarodnoj razini, ili jedno navedeno prezentiranje i sudjelovanje na jednoj manifestaciji s djecom 2 dana;

- za tri prezentiranja odgojno-obrazovnog rada na gradskoj, županijskoj, državnoj ili međunarodnoj razini, ili dva navedena prezentiranja i sudjelovanje na jednoj manifestaciji s djecom 3 dana.

Iz navedenog je razvidno da radnici koji nisu ostvarili prezentiranje odgojno-obrazovnog rada na gradskoj, županijskoj, državnoj, ili međunarodnoj razini, ili sudjelovali na jednoj manifestaciji s djecom, 1 dodatni dan godišnjeg mogu prema kriteriju e) s obzirom na ostvarene natprosječne rezultate rada ostvariti prema ocjeni ravnatelja

**Tumačenje broj 36/23 od 21. rujna 2023.g.**

Pravo na godišnji odmor je pravo koje radnik zaposlen u predškolskim ustanovama Grada Zagreba ostvaruje u skladu s općim propisom o radu i odredbama Kolektivnog ugovora za zaposlene u predškolskim ustanovama Grada Zagreba, kod svog poslodavaca i za svaku kalendarsku godinu.

Tragom navedenog, ukoliko bilo kada tijekom kalendarske godine za koju se utvrđuje pravo na godišnji odmor na strani radnika dođe do promjene s obzirom na dužinu radnog staža, po toj osnovi radnik ostvaruje onaj dodatni broj dana godišnjeg odmora koji je propisan za predmetno.

Navedeno znači da npr. ukoliko radnik bilo kada tijekom kalendarske godine napuni 15 godina staža, taj radnik za tu kalendarsku godinu prema pojedinačno određenom mjerilu pod točkom b) - s obzirom na dužinu radnog staža: od 15 do 20 godina radnog staža ostvaruje - 3 dana.